gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8688, del 29-11-2019 (2019/10552)

Informació pública de l'actualització de tarifes de subministrament d'aigua potable i clavegueram d'Alfara de la Baronia.
-------------------------------------------------------------------------------------------------------------------------

### Dades del document

Número de DOGV
:   8688

Data del DOGV
:   29-11-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/10473


Organisme emissor
:   Global Omnium Medioambiente, SL

Tipus de document
:   Anunci

Informació pública de l'actualització de tarifes de subministrament d'aigua potable i clavegueram d'Alfara de la Baronia.  
 [2019/10065]  
S'informa, perquè se'n prenga coneixement, i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que, segons l'Acord del Ple de l'Ajuntament d'Alfara de la Baronia de data 29 d'octubre de 2019, pertoca actualitzar la tarifa d'aigua potable i clavegueram, que s'aplicarà l'1 de gener de 2020, a l'esmentada població.  
  
Tarifa aprovada:  
  
Aigua potable  
  
Quota de servei Euros/mes  
 fins a 13 mm 6,567  
 15 mm 9,851  
 20 mm 16,418  
 25 mm 22,986  
 30 mm 32,835  
 40 mm 65,671  
 Igual o major de 50 mm 98,505  
 Boca d'incendi 21,252  
  
Quota de consum Euros/m³  
 Límits mensuals   
Bloc I fins a 8 0,351  
Bloc II entre 8 i 16 1,225  
Bloc III més de 16 1,751  
  
Conservació de comptador Euros/mes  
Calibre fins a 13 mm 2,678  
 15 mm 2,956  
 20 mm 3,598  
 25 mm 5,826  
 30 mm 8,141  
 40 mm 12,657  
 Igual o major de 50 mm 27,685  
  
Clavegueram  
  
Quota de servei Euros/mes  
 Tots els abonats 2,604  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 12 de novembre de 2019.- L'apoderat: Dionisio García Comín.
Diari Oficial de la Generalitat Valenciana


Sumari del DOGV 8515, del 27-03-2019 (2019/2447)

Bases íntegres del procediment de provisió, mitjançant concurs de mèrits obert a altres administracions públiques, del lloc de tècnic o tècnica municipal de sistemes informàtics.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8515

Data del DOGV
:   27-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/2447


Data del document
:   07-03-2019

Organisme emissor
:   Ajuntament de Picassent

Tipus de document
:   Anunci

Descriptors 

:   * Picassent
    * concurs administratiu

Bases íntegres del procediment de provisió, mitjançant concurs de mèrits obert a altres administracions públiques, del lloc de tècnic o tècnica municipal de sistemes informàtics. [2019/2447]  
En compliment d'allò acordat per la Junta de Govern Local en sessió de data 16 de gener de 2019, les bases íntegres del procediment de provisió, mitjançant concurs de mèrits obert a altres administracions públiques, del lloc de TMAE: tècnic/a municipal de sistemes informàtics, grup A, subgrup A2, d'aquesta corporació, de naturalesa funcionarial, es troben publicades al Butlletí Oficial de la Província de València número 28 de data 8 de febrer de 2019.  
  
Picassent, 7 de març de 2019.- L'alcaldessa: Concha García Ferrer.
Diari Oficial de la Generalitat Valenciana


Sumari del DOGV 8526, del 10-04-2019 (2019/3574)

Convocatòria per a la constitució de borses d'ocupació temporal pel procediment d'urgència per a efectuar la contractació laboral temporal per a diversos llocs.
----------------------------------------------------------------------------------------------------------------------------------------------------------------

### Dades del document

Número de DOGV
:   8526

Data del DOGV
:   10-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3574


Data del document
:   05-04-2019

Organisme emissor
:   Ciutat de les Arts i de les Ciències, SAU

Tipus de document
:   Anunci

Anàlisi jurídica

 Descriptors 

:   * concurs administratiu

Convocatòria per a la constitució de borses d'ocupació temporal pel procediment d'urgència per a efectuar la contractació laboral temporal per a diversos llocs. [2019/3574]  
Mitjançant resolució del director general de Ciutat de les Arts i de les Ciències, SAU (CACSA), es van convocar borses d'ocupació temporal de caràcter extraordinari per a diversos llocs de treball, que està en procés de constitució.  
Mentre es constitueixen les borses esmentades en el paràgraf anterior i davant la necessitat urgent de cobertura de diversos llocs, per mitjà del present anunci es fa pública la convocatòria per a la constitució de borses de treball temporal d'urgent necessitat (provisionals) per a efectuar la contractació laboral temporal dels llocs que a continuació s'indiquen:  
1. Supervisor/a dels serveis d'atenció al públic.  
2. Coordinador/a d'animació científica.  
3. Personal d'atenció al públic.  
4. Animador/a científic/a.  
5. Aparcador/a.  
6. Auxiliar de manteniment.  
7. Ajudant/a de manteniment.  
  
Les bases íntegres de la dita convocatòria poden ser consultades en el portal de transparència de CACSA, http://www.cac.es/transparencia/  
  
València, 5 d'abril de 2019.- El director general de Ciutat de les Arts i de les Ciències, SAU: Enrique Vidal Pérez.
Diari Oficial de la Generalitat Valenciana


Sumari del DOGV 8546, del 13-05-2019 (2019/4471)

Informació pública del text refós del Pla parcial modificatiu del sector 4 de la finca Terol.
---------------------------------------------------------------------------------------------

### Dades del document

Número de DOGV
:   8546

Data del DOGV
:   13-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4471


Data del document
:   30-04-2019

Organisme emissor
:   Ajuntament de Tibi

Tipus de document
:   Anunci

Descriptors 

:   * Tibi
    * pla d'urbanisme
    * administració local

Informació pública del text refós del Pla parcial modificatiu del sector 4 de la finca Terol. [2019/4471]  
Per Resolució de l'Alcaldia Presidència de l'Ajuntament de Tibi, de data 30 d'abril de 2019 s'ha disposat:  
Sotmetre a informació pública, pel termini d'un mes, el text refós del Pla parcial modificatiu del sector 4 de finca Terol de Tibi.  
  
En el dit termini, comptat des de l'endemà de la publicació de l'anunci d'exposició pública en el Diari Oficial de la Generalitat Valenciana, podran formular-se al·legacions al contingut de la dita documentació.  
L'expedient administratiu es trobarà a disposició dels interessats i ciutadans en general per al seu examen i consulta, de 09.00 a 14.00 hores, en la Secretaria municipal, i podrà consultar-se el text íntegre al tauler d'anuncis de la pàgina web municipal www.tibi.es  
  
Tibi, 30 d'abril de 2019.- L'alcalde president: Juan José Ballester Sirvent.
Diari Oficial de la Generalitat Valenciana


Sumari del DOGV 8542, del 07-05-2019 (2019/3404)

Citació a termini a les persones interessades en el procediment ordinari número 1/55/2019.
------------------------------------------------------------------------------------------

### Dades del document

Número de DOGV
:   8542

Data del DOGV
:   07-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3404


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/55/2019. [2019/3404]  
María Dolores Riquelme Cortado, lletrada de l'Administració de justícia de la Sala contenciosa administrativa del Tribunal Superior de Justícia de la Comunitat Valenciana, Secció 1, fa saber que per María Buigues Frau, María Isabel Buigues Frau, Felipe Buigues Frau, Ana Buigues Frau, Carmen Buigues Frau, Balbina Buigues Frau, Vicente Buigues Frau i Càndida Frau Enguix, s'ha interposat recurs contenciós administratiu sota el número 1/55/2019 contra l'Acord del Consell de la Generalitat Valenciana de 21 de desembre de 2018, que aprova les Normes Urbanístiques Transitòries del municipi de Dénia publicat en el Diari Oficial de la Generalitat Valenciana, el 17 de gener de 2019, immoble «Caldera del Gas» sobre urbanisme i ordenació del territori.  
  
Cosa que es fa pública als efectes preceptuats en l'article 47.2 de la Llei d'aquesta jurisdicció, i se cita a termini les persones amb interés legítim per a sostindre la resolució impugnada, perquè en el termini de 15 dies puguen personar-se de forma legal en les actuacions.  
  
València, 2 d'abril de 2019.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8691, del 04-12-2019 (2019/9349)

Notificació de la sentència dictada en el judici verbal número 807/2017.
------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9349


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 807/2017. [2019/9349]  
En les actuacions de judici verbal número 807/2017, seguit a instàncies de Joaquín Martínez Lujan contra Xueyong Zhang, s'ha dictat sentència, que té l'encapçalament i la dispositiva que, literalment, són com segueix:  
  
«Sentència número 109/2019  
  
València, 17 d'abril de 2019.  
David Gericó Sobrevela, magistrat jutge del Jutjat de Primera Instància número 22 de València i el seu partit judicial, he vist aquestes actuacions de judici verbal número 807/2017, seguides a instàncies del procurador dels tribunals Arcadio Martínez Valls, en nom i representació de Joaquín Martínez Luján, contra Xueyong Zhang, les actuacions de les quals tracten les qüestions següents.  
  
Dispositiva  
Estime la demanda interposada en nom de Joaquín Martínez Luján i condemne Xuegyong Zhang a pagar a la part actora la quantitat de 1.546,25 euros més l'interés legal des de la interposició de la demanda, incrementat en dos punts des d'aquesta resolució, i al pagament de les costes processals.  
Contra aquesta resolució no es pot interposar cap recurs d'apel·lació, ja que es tracta d'una sentència dictada en un judici verbal per raó de la quantia, per no superar aquesta els 3.000 euros (art. 455.1 LEC) i, si escau, la part haurà de deixar transcórrer el termini fixat en l'article 548 de la Llei d'enjudiciament civil, comptat a partir de la notificació d'aquesta resolució a les parts perquè se n'inste l'execució.  
Aquesta és la meua sentència, que pronuncie, mane i signe.»  
Publicació La sentència anterior ha sigut donada, llegida i publicada pel jutge que la va dictar, mentre celebrava audiència pública en el mateix dia de la data, i jo, la lletrada de l'Administració de justícia, en done fe, a València, 17 d'abril de 2019.  
I, atés que el demandat, Xueyong Zhang, es troba en parador ignorat, expedisc aquest edicte a fi que li valga de notificació en deguda forma.  
  
València, 24 d'abril de 2019.- La lletrada de l'Administració de justícia: María Dolores Crespins Jiménez.
Diari Oficial de la Generalitat Valenciana


Sumari del DOGV 8699, del 17-12-2019 (2019/9952)

Notificació de la sentència dictada en el judici verbal número 121/2019.
------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9952


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici verbal número 121/2019. [2019/9952]  
Marta Moreno Rodríguez, lletrada de l'Administració de justícia del Jutjat de Primera Instància número 3 de Dénia, faig saber que aquest jutjat ha dictat sentència, l'encapçalament i la dispositiva de la qual s'ha ordenat publicar adaptats a la Instrucció 6/12 de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com al que disposa la Llei orgànica de protecció de dades 15/1999, de 13 de desembre, que, literalment, és com segueix:  
  
«Procediment: judici verbal número 121/2019  
Demandant: comunitat de propietaris de Deveses Platja  
Procurador: Esteban Giner Moltó  
Lletrat: José Luis Giménez Noguera  
Demandat: Seny Ndiaye Sebe  
Magistrat jutge que la dicta: Javier Alba Marín  
Dénia, 23 de setembre de 2019  
Part dispositiva: estimatòria total.»  
  
El text íntegre de la resolució es troba a la disposició de la part en l'oficina judicial.  
Mode d'impugnació: contra aquesta resolució no es pot interposar cap recurs (art. 455.1 LEC).  
Atés que es desconeix el parador de la part demandada, Seny Ndiaye Sebe, estenc aquest edicte perquè li valga de notificació en deguda forma.  
  
Dénia, 14 d'octubre de 2019.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 8486, del 14-02-2019 (2019/1313)

RESOLUCIÓ de 8 de febrer de 2019, de la Universitat Miguel Hernández, per la qual es corregeix un error en la de 21 de desembre de 2018, per la qual es convoca un concurs d'accés a places de cossos docents universitaris.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8486

Data del DOGV
:   14-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1313


Data del document
:   08-02-2019

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 8 de febrer de 2019, de la Universitat Miguel Hernández, per la qual es corregeix un error en la de 21 de desembre de 2018, per la qual es convoca un concurs d'accés a places de cossos docents universitaris. [2019/1313]  
Per Resolució rectoral, de data 8 de febrer de 2019, s'ha disposat el següent:  
  
«Advertit un error en l'annex I de la Resolució amb data de 21 de desembre de 2018, de la Universitat Miguel Hernández d'Elx, per la qual es convoquen a concurs d'accés places de cossos docents universitaris, publicada en el Boletín Oficial del Estado número 10, amb data d'11 de gener de 2019, es transcriu a continuació l'oportuna rectificació:  
  
En la pàgina 2014, en la plaça DF774, en la comissió suplent,  
On diu:  
«Vocal tercer: José Guillermo Bernabeu Pastor - CU Universitat d'Alacant»;  
Ha de dir:  
«Vocal tercer: Miguel Ángel Satorre Aznar - CU Universitat Politècnica de València».  
  
Contra la present resolució, que posa fi a la via administrativa, es pot interposar, sense perjudici del recurs extraordinari de revisió, i sense necessitat de comunicació prèvia a aquest Rectorat, un recurs contenciós administratiu, davant del Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptadors des de l'endemà de la publicació d'aquesta resolució.  
  
No obstant això, i a elecció de la persona interessada, es podrà interposar contra aquesta resolució un recurs de reposició en el termini d'un mes comptador des de l'endemà de la publicació d'aquesta resolució, davant d'aquesta administració. En aquest cas no pertocarà interposar el recurs contenciós administratiu anteriorment esmentat, mentre no es dicte resolució expressa o presumpta del recurs de reposició.  
  
Elx, 8 de febrer de 2019.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8487, del 15-02-2019 (2019/1434)

ACORD de 8 de febrer de 2019, del Consell, pel qual s'autoritza una transferència de crèdit del capítol 2 del programa 612.60, Despeses diverses, al capítol 3 del programa 141.10, Administració de justícia, de la Conselleria de Justícia, Administració Pública, Reformes Democràtiques i Llibertats Públiques, per un import d'1.559.994,62 euros. (Exp.06.593.80-292)
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8487

Data del DOGV
:   15-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1434


Data del document
:   08-02-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 8 de febrer de 2019, del Consell, pel qual s'autoritza una transferència de crèdit del capítol 2 del programa 612.60, Despeses diverses, al capítol 3 del programa 141.10, Administració de justícia, de la Conselleria de Justícia, Administració Pública, Reformes Democràtiques i Llibertats Públiques, per un import d'1.559.994,62 euros. (Exp.64.245.69-751) [2019/1434]  
El capítol 3 del programa 141.10, Administració de justícia, té una dotació inicial d'1.621.700 euros, import que resulta insuficient per a atendre l'anualitat 2019 dels interessos derivats del pagament ajornat en els contractes del projecte bàsic i d'execució, construcció i equipament de les seus judicials d'Elx, Paterna i Vila-real que ascendeixen a un total de 3.181.694,62 ?. En conseqüència, la Conselleria de Justícia, Administració Pública, Reformes Democràtiques i Llibertats Públiques planteja la necessitat d'incrementar el capítol 3 de l'esmentat programa 141.10 per import d'1.559.994,62 euros.  
L'existència de disponibilitats de crèdit en el capítol 2 del programa 612.60, Despeses diverses, permet, mitjançant la seua transferència, l'increment de crèdit esmentat anteriorment.  
A aquest efecte, i en virtut del que es disposa en els articles 21 i 23 de la Llei 28/2018, de 28 de desembre, de pressupostos de la Generalitat per a l'exercici 2019, a proposta del conseller d'Hisenda i Model Econòmic, el Consell, prèvia deliberació, en la reunió de 8 de febrer de 2019,  
  
  
ACORDA  
  
Primer  
Autoritzar una minoració de crèdit en l'aplicació 52.62.82.054.88.0 per import d'1.559.994,62 euros.  
  
Segon  
Autoritzar un increment de crèdit en l'aplicació 82.41.82.574.69.3 per import d'1.559.994,62 euros.  
  
València, 8 de febrer de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8507, del 15-03-2019 (2019/2533)

Extracte de la Resolució d'11 de març de 2019, de la Direcció General d'Esport, per la qual es convoquen subvencions destinades a l'organització d'esdeveniments esportius especials a la Comunitat Valenciana per a l'any 2019.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2533


Data del document
:   11-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució d'11 de març de 2019, de la Direcció General d'Esport, per la qual es convoquen subvencions destinades a l'organització d'esdeveniments esportius especials a la Comunitat Valenciana per a l'any 2019. [2019/2533]  
BDNS (identif.): 443515.  
De conformitat amb el que preveuen els articles 17.3.b i 20.8.a de la Llei 38/2003, 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhafp.gob.es/bdnstrans/index  
  
Primer. Entitats beneficiàries  
Les federacions i els clubs esportius, els ajuntaments, les entitats locals menors i els organismes autònoms municipals, els requisits exigibles dels quals seran que desenvolupen la seua activitat dins de l'àmbit competencial de la Generalitat, i que puguen obtindre la condició de beneficiaris per no concórrer cap de les circumstàncies que ho impedeixen, les quals es detallen en l'article 13.2 de la Llei 38/2003, de 17 de novembre, general de subvencions.  
  
Segon. Objecte  
Convocar les subvencions destinades a donar suport a l'organització i la realització d'esdeveniments esportius especials de caràcter internacional o nacional que es realitzen a la Comunitat Valenciana per a 2019.  
  
Tercer. Bases reguladores  
Ordre 55/2016, de 21 de setembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a l'organització d'esdeveniments esportius especials a la Comunitat Valenciana (DOGV 7881, 26.09.2016).  
  
Quart. Quantia  
El pressupost destinat a finançar la present convocatòria ascendirà a 650.000 euros com a màxim.  
  
Cinqué. Termini de presentació de sol·licituds  
El termini per a la presentació de sol·licituds s'iniciarà l'endemà de la publicació en el Diari Oficial de la Generalitat Valenciana de la corresponent convocatòria i finalitzarà el 28 de març de 2019.  
  
València, 11 de març de 2019.- El director general d'Esport: Josep Miquel Moya Torres.